
REFERAT

pentru aprobarea  Lista de clauze privind principalii termeni şi clauzele propuse de către B.E.R.D. în vederea accesării unui credit necesar realizării investiţiei turbine cu gaz de capacitate electrică totală 20 MW şi cu o capacitate termică de 29 MW la

S.C.Colterm S.A.


Având în vedere prevederile legale în vigoare, în conformitate cu dispoziţiile actului constitutiv al societăţii şi ţinând cont de bugetul de venituri şi cheltuieli, Consiliul Local al Municipiului Timişoara în calitate de unic acţionar aprobă programul de investiţii al companiei,


Ştiut fiind faptul că pentru eficientizarea activităţii companiei şi scăderea preţului de producere a energiei termice este necesar ca societatea să-şi diversifice şi rentabilizeze investiţiile,
Având în vedere că în această perioadă au fost finalizate discuţiile cu reprezentanţii B.E.R.D. care au avut ca scop accesarea unui împrumut necesar pentru cumpărarea, proiectarea şi instalarea unei turbine cu gaz de capacitate electrică totală de 20 MW şi cu o capacitate termică de 29 MW,

 Ţinând cont de faptul că realizarea acestei investiţii va conduce la ridicarea calităţii activităţii desfăşurate şi va asigura un preţ al gigacaloriei sub limita medie a preţului la nivel naţional,

Propunem Consiliului Local al Municipiului Timişoara:


Aprobarea Listei de clauze privind principalii termeni şi clauzele propuse de către B.E.R.D. în vederea accesării unui credit necesar realizării investiţiei turbine cu gaz de capacitate electrică totală 20 MW şi cu o capacitate termică de 29 MW la S.C. Colterm S.A.

